
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 151 

28 Αυγούστου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 119 
Καθορισμός του τρόπου εισαγωγής υποψηφίων στο Επι¬ 
στημονικό Προσωπικό της Ειδικής Νομικής Υπηρε¬ 
σίας του Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 3 του άρθρου 101 του Οργανισμού 
του Υπουργείου Εξωτερικών, που κυρώθηκε με το άρ¬ 
θρο πρώτο του ν. 3566/2007 «Κύρωση ως Κώδικα του 
«Οργανισμού του Υπουργείου Εξωτερικών»» (Α' 117). 

2. Την παράγραφο 2 του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

4. Την υπ’ αριθμ. 128/2009 γνωμοδότηση του Συμβου¬ 
λίου της Επικράτειας, με πρόταση της Υπουργού Εξω¬ 
τερικών, αποφασίζουμε: 

Αρθρο 1 

Προκήρυξη διαγωνισμού 

1. Για την πλήρωση κενών οργανικών θέσεων στον 
εισαγωγικό βαθμό του Εισηγητή στο Τμήμα Δημοσίου 
Διεθνούς Δικαίου ή στο Τμήμα Ευρωπαϊκού Κοινοτικού 
Δικαίου της Ειδικής Νομικής Υπηρεσίας του Υπουργείου 
Εξωτερικών, προκηρύσσεται με απόφαση του Υπουργού 
Εξωτερικών διαγωνισμός, που διεξάγεται στην Αθήνα. 
Η προκήρυξη περιλαμβάνει: 

α) τον αριθμό των προκηρυσσόμενων θέσεων, 

β) τα απαιτούμενα δικαιολογητικά, που υποβάλλονται 
από υποψηφίους και διοριστέους, 

γ) την προθεσμία υποβολής αιτήσεων και δικαιολο- 
γητικών και 

δ) την κατά τις διατάξεις του παρόντος διαδικασία, 
τον τρόπο και κάθε άλλη λεπτομέρεια ως προς τη δι¬ 
εξαγωγή του διαγωνισμού. 

2. Περίληψη της προκήρυξης ανακοινώνεται εξήντα 
(60) τουλάχιστον ημέρες πριν την οριζόμενη ημερομηνία 
έναρξης του διαγωνισμού σε τέσσερις (4) ημερήσιες 
πολιτικές εφημερίδες των Αθηνών. 


Άρθρο 2 

Διεξαγωγή του διαγωνισμού 

1. Ο διαγωνισμός διεξάγεται σε συνεχείς ημέρες χωρίς 
να εξαιρούνται οι Κυριακές ή οι επίσημες ημέρες αργίας, 
εφόσον τούτο κρίνεται αναγκαίο από τον Πρόεδρο της 
Εξεταστικής Επιτροπής. 

2. Εάν για οποιονδήποτε σοβαρό λόγο δεν είναι δυνα¬ 
τή η έναρξη του διαγωνισμού την ημέρα, που ορίστη¬ 
κε, ορίζεται από τον Υπουργό Εξωτερικών νέα ημέρα 
έναρξής του, μεταγενέστερη της αρχικώς ορισθείσας, 
η οποία γνωστοποιείται στους υποψηφίους εντός εύ¬ 
λογου χρόνου. Η αναβολή αυτή δεν δίδει το δικαίωμα 
συμμετοχής στο διαγωνισμό σε άλλους υποψηφίους 
πέραν όσων έχουν γίνει ήδη δεκτοί. 

Αρθρο 3 

Προσόντα-υποβλητέα δικαιολογητικά 

1. Γ ια να γίνει κανείς δεκτός στο διαγωνισμό, πρέπει 
να υποβάλει είκοσι (20) τουλάχιστον ημέρες πριν την 
έναρξή του αίτηση σε ειδικό έντυπο στη Διεύθυνση 
Προσωπικού του Υπουργείου Εξωτερικών μαζί με: α) 
υπεύθυνη δήλωση για τα ατομικά του στοιχεία (ιδίως 
ονοματεπώνυμο, ονόματα πατέρα και μητέρας, ημερο¬ 
μηνία, έτος και τόπο γέννησης, τόπο διαμονής, επαγγελ¬ 
ματική εμπειρία από τη συμπλήρωση του 18ου έτους της 
ηλικίας του) και β) τους τίτλους σπουδών του, δηλαδή: 
ί) πτυχίο Νομικής Σχολής Πανεπιστημίου της ημεδαπής 
ή αντίστοιχου και ισότιμου της αλλοδαπής και ϋ) μετα¬ 
πτυχιακό δίπλωμα Πανεπιστημίου της ημεδαπής ή αντί¬ 
στοιχου και ισότιμου της αλλοδαπής, ειδίκευσης στο 
Δημόσιο Διεθνές Δίκαιο για την εισαγωγή στο Τμήμα 
Δημοσίου Διεθνούς Δικαίου ή στο Ευρωπαϊκό Κοινο¬ 
τικό Δίκαιο για την εισαγωγή στο Τμήμα Ευρωπαϊκού 
Κοινοτικού Δικαίου. 

Στην υπεύθυνη δήλωση ο υποψήφιος αναφέρει ότι 
κατά το χρόνο λήξης της προθεσμίας υποβολής των 
αιτήσεων έχει τα γενικά προσόντα του άρθρου 66 και 
τα ειδικά προσόντα της παραγράφου 4 του άρθρου 101 
του Οργανισμού του Υπουργείου Εξωτερικών, όπως η 
παράγραφος 4 του άρθρου 101 τροποποιήθηκε με την 
παράγραφο 25β του άρθρου 41 του ν. 3712/2008 «Οργά¬ 
νωση του συστήματος επίσημης μετάφρασης, σύσταση 
Μεταφραστικής Υπηρεσίας στο Υπουργείο Εξωτερικών, 
ορκωτοί μεταφραστές και άλλες διατάξεις» (Α' 225). 

2. Μέσα σε προθεσμία τριάντα (30) ημερών από την 
ανακοίνωση των αποτελεσμάτων οι επιτυχόντες υπο¬ 
βάλλουν στη Διεύθυνση Προσωπικού του Υπουργείου 
Εξωτερικών τα λοιπά απαιτούμενα από τις ανωτέρω 
διατάξεις δικαιολογητικά. 

3. Ο υποψήφιος απαλλάσσεται από την υποχρέωση 
υποβολής των δικαιολογητικών, που αποδεικνύουν στοι¬ 
χεία του, εφόσον αυτά αναγράφονται στην αστυνομική 
του ταυτότητα. Στην περίπτωση αυτή ο υποψήφιος επι¬ 
δεικνύει την αστυνομική του ταυτότητα στον αρμόδιο 
υπάλληλο της Διεύθυνσης Προσωπικού του Υπουργείου 
Εξωτερικών, ο οποίος βεβαιώνει πάνω στην αίτηση συμ¬ 
μετοχής στο διαγωνισμό την ύπαρξή τους. 

Αρθρο 4 

Εξεταστική Επιτροπή 

1. Ο διαγωνισμός διεξάγεται ενώπιον τετραμελούς 
Εξεταστικής Επιτροπής, η οποία έχει τη γενική αρμοδιό¬ 
τητα για τη διεξαγωγή του διαγωνισμού και αποτελείται 
από έναν (1) υπάλληλο του Διπλωματικού Κλάδου του 
Υπουργείου Εξωτερικών, με βαθμό Πρέσβεως ή Πλη¬ 
ρεξουσίου Υπουργού Α' ως Πρόεδρο, δύο (2) Νομικούς 
Συμβούλους Α', έναν από κάθε Τμήμα της Ειδικής Νο¬ 
μικής Υπηρεσίας, και ένα (1) μέλος Δ.Ε.Π. της βαθμίδας 
του Καθηγητή Α.Ε.Ι. από Σχολές γνωστικού αντικειμένου 
συναφούς με τα εξεταζόμενα μαθήματα. Τα τακτικά και 
ισάριθμα αναπληρωματικά μέλη της ανωτέρω Εξετα¬ 
στικής Επιτροπής, δύο (2) γραμματείς του διαγωνισμού 
και οι επιτηρητές, ορίζονται με απόφαση του Υπουργού 
Εξωτερικών τουλάχιστον σαράντα οκτώ (48) ώρες πριν 
τη διεξαγωγή του διαγωνισμού. 

2. Με την ίδια απόφαση ορίζονται ως εξεταστές ο Κα- 
θηγητής-μέλος της Επιτροπής, Ομότιμοι Καθηγητές και 
μέλη Δ.Ε.Π. της βαθμίδας του Καθηγητή Α.Ε.Ι. συναφούς 
γνωστικού αντικειμένου με τα εξεταζόμενα μαθήμα¬ 
τα. Μπορούν επίσης να ορισθούν εξεταστές και άλλα 
πρόσωπα, που έχουν ειδικές γνώσεις στα εξεταζόμενα 
μαθήματα του άρθρου 5. 

3. Ειδικά για τα μαθήματα των ξένων γλωσσών ως 
εξεταστές μπορούν να ορισθούν υπάλληλοι του Διπλω¬ 
ματικού Κλάδου με βαθμό τουλάχιστον Πληρεξουσίου 
Υπουργού Β' ή μέλη του Επιστημονικού Προσωπικού 
της Ειδικής Νομικής Υπηρεσίας με βαθμό τουλάχιστον 
Νομικού Συμβούλου Β' ή Καθηγητές αλλοδαπών Ιδρυ¬ 
μάτων και Σχολών στην Ελλάδα. 

4. Οι γραμματείς του διαγωνισμού είναι υπάλληλοι 
των Κλάδων Πτυχιούχων Διοικητικών και Διοικητικών 
Γραμματέων του Υπουργείου Εξωτερικών. Έργο των 
γραμματέων είναι η προετοιμασία του διαγωνισμού, η 
υποβοήθηση της Εξεταστικής Επιτροπής και των λοιπών 
εξεταστών και η σύνταξη των απαραίτητων εγγράφων 
του διαγωνισμού. 

5. Η Εξεταστική Επιτροπή καταρτίζει το πρόγραμμα 
των εξετάσεων, στο οποίο αναφέρονται τα δύο στάδια 
του διαγωνισμού (γραπτή και προφορική δοκιμασία) και 
η σειρά εξέτασης των μαθημάτων. 

Αρθρο 5 

Εξεταστέα μαθήματα 

1. Τα μαθήματα, στα οποία εξετάζονται οι υποψήφιοι 
για την πλήρωση θέσεων στο Τμήμα Δημοσίου Διεθνούς 
Δικαίου είναι τα ακόλουθα: 


α) Δημόσιο Διεθνές Δίκαιο και Στοιχεία Ιδιωτικού Δι¬ 
εθνούς Δικαίου, 

β) Διπλωματική Ιστορία της Ευρώπης από το Συνέδριο 
της Βιέννης και μετά και ειδικότερα οι διεθνείς συνθή¬ 
κες, που αφορούν στην Ελλάδα από τη σύσταση του 
Ελληνικού Κράτους, 
γ) Αγγλική γλώσσα, 
δ) Γαλλική γλώσσα, 

ε) Διπλωματικό και Προξενικό Δίκαιο και 
στ) Συνταγματικό Δίκαιο 

2. Τα μαθήματα, στα οποία εξετάζονται οι υποψήφιοι 
για την πλήρωση θέσεων στο Τμήμα Ευρωπαϊκού Κοι¬ 
νοτικού Δικαίου είναι τα ακόλουθα: 

α) Ευρωπαϊκοί θεσμοί, 
β) Ευρωπαϊκό Κοινοτικό Δίκαιο, 
γ) Αγγλική Γλώσσα, 
δ) Γ αλλική γλώσσα, 

ε) Στοιχεία Δημοσίου και Ιδιωτικού Διεθνούς Δικαίου 
και 

στ) Συνταγματικό Δίκαιο 

3. Στα υπό στοιχεία α', β', γ' και δ' μαθήματα των 
παραγράφων 1 και 2 του παρόντος άρθρου οι υποψήφιοι 
πρέπει να συγκεντρώνουν στο καθένα τουλάχιστον το 
βαθμό έξι (6), διαφορετικά αποκλείονται από την περαι¬ 
τέρω συμμετοχή στο διαγωνισμό, στα δε υπό στοιχεία 
ε' και στ' πρέπει το σύνολο της βαθμολογίας τους, 
όταν διαιρεθεί διά του αριθμού των μαθημάτων αυτών 
να δίδει βαθμό τουλάχιστον έξι (6). 

Αρθρο 6 

Γραπτή και προφορική δοκιμασία 

1. Η δοκιμασία στα υπό στοιχεία α', β', γ' και δ' μα¬ 
θήματα των παραγράφων 1 και 2 του άρθρου 5, όσον 
αφορά στο διαγωνισμό και για τα δύο Τμήματα, είναι 
γραπτή και προφορική (πλην του Ιδιωτικού Διεθνούς Δι¬ 
καίου στο υπό στοιχείο Ια' μάθημα, του οποίου η εξέτα¬ 
ση είναι προφορική). Για τα λοιπά μαθήματα η εξέταση 
είναι μόνο προφορική. Γ ια το Δημόσιο Διεθνές Δίκαιο, 
τους Ευρωπαϊκούς Θεσμούς και το Ευρωπαϊκό Κοινοτικό 
Δίκαιο η γραπτή δοκιμασία συνίσταται στην ανάπτυξη 
ενός θεωρητικού και ενός πρακτικού θέματος. Για τη 
Διπλωματική Ιστορία η γραπτή δοκιμασία συνίσταται 
στην ανάπτυξη ενός ιστορικού θέματος. Η γραπτή δο¬ 
κιμασία όσον αφορά στις ξένες γλώσσες συνίσταται σε 
μετάφραση δέκα (10) στίχων από την ελληνική στην ξένη 
γλώσσα και αντιστρόφως, η δε προφορική σε ανάγνωση 
ξένου κειμένου από τους υποψηφίους και συνομιλία με 
τον εξεταστή για τον έλεγχο της ευχέρειας έκφρασής 
τους στην ξένη γλώσσα. 

2. Γ ραπτή δοκιμασία: 

Για τη γραπτή δοκιμασία των μαθημάτων Δημόσιο 
Διεθνές Δίκαιο, Ευρωπαϊκοί Θεσμοί και Ευρωπαϊκό 
Κοινοτικό Δίκαιο οι εξεταστές υποβάλλουν στον Πρό¬ 
εδρο της Εξεταστικής Επιτροπής πριν την έναρξη της 
εξέτασης κατάλογο πέντε (5) θεωρητικών και πέντε 
(5) πρακτικών θεμάτων. Για τη Διπλωματική Ιστορία 
υποβάλλεται κατάλογος πέντε (5) ιστορικών θεμάτων. 
Ομοίως για τις ξένες γλώσσες υποβάλλεται κατάλογος 
πέντε (5) κειμένων για μετάφραση. Η επιλογή των προς 
εξέταση θεμάτων γίνεται την ημέρα του διαγωνισμού, 
με κλήρωση στην αίθουσα εξέτασης και πριν την έναρξη 
της γραπτής εξέτασης του οικείου μαθήματος, από τον 
Πρόεδρο της Εξεταστικής Επιτροπής. Γ ια τις ανωτέρω 

ενέργειες ο ένας από τους δύο γραμματείς συντάσσει 
πρακτικό, το οποίο υπογράφεται από τον Πρόεδρο της 
Εξεταστικής Επιτροπής και τον εξεταστή του μαθήμα¬ 
τος. Η γραπτή δοκιμασία διεξάγεται υπό την επίβλεψη 
του προέδρου της Εξεταστικής Επιτροπής, του οικεί¬ 
ου εξεταστή και των δύο γραμματέων. Απαγορεύεται 
στους διαγωνιζόμενους να αλληλοβοηθούνται κατά την 
ώρα της δοκιμασίας και να κάνουν χρήση οποιωνδή- 
ποτε βιβλίων ή σημειώσεων με ποινή αποβολής από το 
διαγωνισμό. Για τους λόγους της αποβολής κάποιου 
από τους διαγωνιζόμενους συντάσσεται πρακτικό από 
έναν από τους γραμματείς, το οποίο υπογράφεται από 
τον Πρόεδρο της Εξεταστικής Επιτροπής και τον οικείο 
εξεταστή. Για τη γραπτή δοκιμασία διατίθεται στο δια- 
γωνιζόμενο κόλλα χαρτιού, που φέρει τη σφραγίδα του 
Υπουργείου Εξωτερικών. Στην επάνω αριστερή γωνία 
αναγράφονται τα στοιχεία του διαγωνιζομένου. Οι εν¬ 
δείξεις των ατομικών στοιχείων των υποψηφίων στις 
κόλλες τους καλύπτονται κατά την παράδοσή τους με 
σκούρο αδιαφανές χαρτί, που επικολλάται παρουσία 
τους από τους επιτηρητές, οι οποίοι κάνουν το σχετικό 
έλεγχο και μονογράφουν τις κόλλες. Μετά το πέρας της 
εξέτασης τα γραπτά παραδίδονται στον εξεταστή, ο 
οποίος τα διορθώνει και βαθμολογεί με ερυθρό μελάνι. 
Γ ια τη γραπτή εξέταση των μαθημάτων Δημόσιο Διε¬ 
θνές Δίκαιο, Ευρωπαϊκοί Θεσμοί και Ευρωπαϊκό Κοινοτι¬ 
κό Δίκαιο δίδεται χρονικό διάστημα τεσσάρων (4) ωρών. 
Γ ια τη γραπτή εξέταση στο μάθημα της Διπλωματικής 
Ιστορίας δίδεται χρονικό διάστημα τριών (3) ωρών και 
για αυτή των ξένων γλωσσών διάστημα μιας (1) ώρας 
για κάθε μετάφραση. 

3. Προφορική δοκιμασία: 

α) Για την προφορική δοκιμασία όλων των μαθημάτων, 
που αναφέρονται στο άρθρο 5 του παρόντος, ο εξετα¬ 
στής προετοιμάζει αριθμό ερωτήσεων-κλήρων διπλάσιο 
του συνολικού αριθμού των υποψηφίων. Οι ερωτήσεις 
στα μαθήματα Δημόσιο Διεθνές Δίκαιο και Στοιχεία 
Ιδιωτικού Διεθνούς Δικαίου αποτελούνται από δύο (2) 
επιμέρους θέματα, από τα οποία το ένα αναφέρεται 
στο Δημόσιο Διεθνές Δίκαιο και το άλλο στο Ιδιωτι¬ 
κό Διεθνές Δίκαιο. Προκειμένου για τις ξένες γλώσσες 
κάθε κλήρος αντιστοιχεί σε ορισμένο προς ανάγνωση 
κείμενο. 

β) Οι ερωτήσεις γράφονται από τον εξεταστή σε κλή¬ 
ρους και μονογράφονται από αυτόν. 

γ) Η προφορική δοκιμασία γίνεται δημόσια ενώπιον 
της Εξεταστικής Επιτροπής, του εξεταστή κάθε θέματος 
και ενός από τους γραμματείς. Ερωτήσεις υποβάλλονται 
μόνο από τον εξεταστή κάθε μαθήματος. Η σειρά εξέ¬ 
τασης κάθε διαγωνιζομένου καθορίζεται με κλήρωση, η 
οποία διενεργείται κατά την έναρξη της εξέτασης του 
οικείου μαθήματος. Σύμφωνα με τη σειρά αυτή προσέρ¬ 
χεται κάθε υποψήφιος και λαμβάνει από την κληρωτίδα 
δύο (2) ερωτήσεις-κλήρους. Από τους κλήρους αυτούς ο 
διαγωνιζόμενος επιλέγει εκείνον, που περιέχει την ερώ¬ 
τηση, στην οποία επιθυμεί να εξετασθεί, ενώ ο κλήρος, 
που δεν επιλέγεται από τον εξεταζόμενο, επιστρέφε- 
ται και δεν χρησιμοποιείται πλέον. Εξέταση στην ίδια 
ερώτηση άλλου διαγωνιζομένου απαγορεύεται. Μόλις 
εξετασθεί ο κάθε υποψήφιος χωριστά, βαθμολογείται 
με ερυθρό μελάνι από τον εξεταστή σε δελτίο, που 
υπογράφει. 

δ) Γ ια την προφορική δοκιμασία στις ξένες γλώσσες ο 


διαγωνιζόμενος παίρνει για κάθε ειδική εξέταση μία από 
τις ερωτήσεις-κλήρους, που έχουν προετοιμασθεί και 
αντιστοιχούν σε ορισμένο προς ανάγνωση κείμενο. 

ε) Στην περίπτωση του εδαφίου δ' της παρούσας 
παραγράφου ο κάθε υποψήφιος εξετάζεται χωριστά και 
βαθμολογείται με ερυθρό μελάνι από τον εξεταστή σε 
δελτίο, που υπογράφει. 

Άρθρο 7 
Βαθμολογία 

Η κλίμακα βαθμολογίας είναι 0-10 σε ακέραιους βαθ¬ 
μούς. 

Α. Για το Τμήμα Δημοσίου Διεθνούς Δικαίου 

1. Η βαθμολογία στη δοκιμασία του μαθήματος Δη¬ 
μόσιο Διεθνές Δίκαιο και Στοιχεία Ιδιωτικού Διεθνούς 
Δικαίου εξάγεται ως εξής: 

α) Γραπτή δοκιμασία: ένας (1) βαθμός δίδεται για το 
θεωρητικό θέμα και ένας (1) για το πρακτικό θέμα, ο 
μέσος όρος των οποίων αποτελεί το βαθμό της γρα¬ 
πτής δοκιμασίας. 

β) Προφορική δοκιμασία: ένας (1) βαθμός δίδεται στην 
προφορική εξέταση του Δημοσίου Διεθνούς Δικαίου από 
έναν εξεταστή και ένας (1) στην προφορική εξέταση 
των Στοιχείων Ιδιωτικού Διεθνούς Δικαίου από άλλον 
εξεταστή. Ο μέσος όρος των δύο (2) αυτών βαθμών 
αποτελεί το βαθμό της προφορικής δοκιμασίας. 

Προστίθενται οι βαθμοί, που δόθηκαν χωριστά για 
τη γραπτή και την προφορική εξέταση. Ο μέσος όρος 
δίδει τον τελικό βαθμό στο μάθημα του Δημοσίου Δι¬ 
εθνούς Δικαίου και των Στοιχείων Ιδιωτικού Διεθνούς 
Δικαίου, που πρέπει να είναι τουλάχιστον έξι (6). Οσοι 
δεν συγκεντρώνουν το βαθμό αυτό, αποκλείονται από 
την περαιτέρω συμμετοχή στο διαγωνισμό. 

2. Η βαθμολογία στη δοκιμασία της Διπλωματικής 
Ιστορίας της Ευρώπης εξάγεται ως εξής: 

α) Γραπτή δοκιμασία: ένας (1) βαθμός δίδεται στη 
γραπτή εξέταση του μαθήματος. 

β) Προφορική δοκιμασία: ένας (1) βαθμός δίδεται στην 
προφορική εξέταση του μαθήματος. 

Προστίθενται οι βαθμοί, που δόθηκαν χωριστά για τη 
γραπτή και την προφορική εξέταση. Ο μέσος όρος δίδει 
τον τελικό βαθμό στο μάθημα της Διπλωματικής Ιστορί¬ 
ας της Ευρώπης, που πρέπει να είναι τουλάχιστον έξι (6). 
Όσοι δεν συγκεντρώνουν το βαθμό αυτό, αποκλείονται 
από την περαιτέρω συμμετοχή στο διαγωνισμό. 

3. Η βαθμολογία στις δοκιμασίες της αγγλικής και της 
γαλλικής γλώσσας εξάγεται ως εξής: 

α) Γ ραπτή δοκιμασία: ένας (1) βαθμός δίδεται για τη 
μετάφραση από την ελληνική στην ξένη γλώσσα και 
ένας (1) για τη μετάφραση από την ξένη στην ελληνι¬ 
κή, ο μέσος όρος των οποίων αποτελεί το βαθμό της 
γραπτής δοκιμασίας. 

β) Προφορική δοκιμασία: ένας (1) βαθμός δίδεται στην 
προφορική εξέταση του μαθήματος. 

Προστίθενται οι βαθμοί, που δόθηκαν χωριστά για 
τη γραπτή και την προφορική εξέταση. Ο μέσος όρος 
δίδει τον τελικό βαθμό στο μάθημα της κάθε ξένης 
γλώσσας, που πρέπει να είναι τουλάχιστον έξι (6). Όσοι 
δεν συγκεντρώνουν το βαθμό αυτό χωριστά για κάθε 
γλώσσα αποκλείονται από την περαιτέρω συμμετοχή 
στο διαγωνισμό. 

4. Η βαθμολογία στη δοκιμασία των μαθημάτων Δι¬ 
πλωματικό και Προξενικό Δίκαιο και Συνταγματικό Δί¬ 
καιο εξάγεται ως εξής: ένας (1) βαθμός δίδεται στην 

προφορική εξέταση των μαθημάτων αυτών, ο οποίος 
αποτελεί και τον τελικό βαθμό τους. Όσοι δεν συγκε¬ 
ντρώνουν στα δύο (2) αυτά μαθήματα μέσο όρο βαθ¬ 
μολογίας τουλάχιστον έξι (6) θεωρούνται αποτυχόντες 
στις εξετάσεις. 

Β. Για το Τμήμα Ευρωπαϊκού Κοινοτικού Δικαίου 

1. Η βαθμολογία στη δοκιμασία των Ευρωπαϊκών Θε¬ 
σμών εξάγεται ως εξής: 

α) Γραπτή δοκιμασία: ένας (1) βαθμός δίδεται για το 
θεωρητικό θέμα και ένας (1) για το πρακτικό, ο μέσος 
όρος των οποίων αποτελεί το βαθμό της γραπτής δο¬ 
κιμασίας. 

β) Προφορική δοκιμασία: ένας (1) βαθμός δίδεται στην 
προφορική εξέταση του μαθήματος. 

Προστίθενται οι βαθμοί, που δόθηκαν χωριστά για τη 
γραπτή και την προφορική εξέταση. 

Ο μέσος όρος δίδει τον τελικό βαθμό στο μάθημα των 
Ευρωπαϊκών Θεσμών, που πρέπει να είναι τουλάχιστον 
έξι (6). Όσοι δεν συγκεντρώνουν το βαθμό αυτό αποκλεί¬ 
ονται από την περαιτέρω συμμετοχή στο διαγωνισμό. 

2. Η βαθμολογία στη δοκιμασία του Ευρωπαϊκού Κοι¬ 
νοτικού Δικαίου εξάγεται ως εξής: 

α) Γραπτή δοκιμασία: ένας (1) βαθμός δίδεται για το 
θεωρητικό θέμα και ένας (1) για το πρακτικό, ο μέσος 
όρος των οποίων αποτελεί το βαθμό της γραπτής δο¬ 
κιμασίας. 

β) Προφορική δοκιμασία: ένας (1) βαθμός δίδεται στην 
προφορική εξέταση του μαθήματος. 

Προστίθενται οι βαθμοί, που δόθηκαν χωριστά για τη 
γραπτή και την προφορική εξέταση. Ο μέσος όρος δίδει 
τον τελικό βαθμό στο μάθημά του Ευρωπαϊκού Κοινο¬ 
τικού Δικαίου, που πρέπει να είναι τουλάχιστον έξι (6). 
Όσοι δεν συγκεντρώνουν το βαθμό αυτό αποκλείονται 
από την περαιτέρω συμμετοχή στο διαγωνισμό. 

3. Η βαθμολογία στις δοκιμασίες της αγγλικής και της 
γαλλικής γλώσσας εξάγεται ως εξής: 

α) Γραπτή δοκιμασία: ένας (1) βαθμός δίδεται για τη 
μετάφραση από την ελληνική στην ξένη γλώσσα και 
ένας (1) για τη μετάφραση από την ξένη στην ελληνι¬ 
κή, ο μέσος όρος των οποίων αποτελεί το βαθμό της 
γραπτής δοκιμασίας. 

β) Προφορική δοκιμασία: ένας (1) βαθμός δίδεται στην 
προφορική εξέταση του μαθήματος. 

Προστίθενται οι βαθμοί, που δόθηκαν χωριστά για 
τη γραπτή και την προφορική εξέταση. Ο μέσος όρος 
δίδει τον τελικό βαθμό στο μάθημα της κάθε ξένης 
γλώσσας, που πρέπει να είναι τουλάχιστον έξι (6). Όσοι 
δεν συγκεντρώνουν το βαθμό αυτό χωριστά για κάθε 
γλώσσα αποκλείονται από την περαιτέρω συμμετοχή 
στο διαγωνισμό. 

4. Η βαθμολογία στη δοκιμασία των μαθημάτων Στοι¬ 
χεία Δημοσίου και Ιδιωτικού Διεθνούς Δικαίου και Συ¬ 
νταγματικό Δίκαιο εξάγεται ως εξής: ένας (1) βαθμός 
δίδεται στην προφορική εξέταση των μαθημάτων αυτών, 


ο οποίος αποτελεί και τον τελικό βαθμό τους. Όσοι δεν 
συγκεντρώνουν στα δύο (2) αυτά μαθήματα μέσο όρο 
βαθμολογίας τουλάχιστον έξι (6) θεωρούνται αποτυχό¬ 
ντες στις εξετάσεις. 

Άρθρο 8 
Συντελεστές 

Η αξία καθενός από τα μαθήματα του διαγωνισμού 
προσδιορίζεται από συντελεστή, που είναι ο αριθμός 
δέκα (10) για τα υπό στοιχεία α', β', γ' και δ' των παρα¬ 
γράφων 1 και 2 του άρθρου 5 του παρόντος διατάγματος 
μαθήματα και ο αριθμός οκτώ (8) για τα υπόλοιπα. 

Άρθρο 9 

Αποτελέσματα-σειρά επιτυχίας 

Η σειρά επιτυχίας των υποψηφίων σε σχέση με τις 
προκηρυχθείσες θέσεις καθορίζεται με την ακόλου¬ 
θη διαδικασία: ο βαθμός επιτυχίας σε κάθε μάθημα 
πολλαπλασιάζεται με το συντελεστή, που εκφράζει την 
αξία κάθε μαθήματος, σύμφωνα με τα προβλεπόμενα 
στο άρθρο 8 του παρόντος διατάγματος. Τα ανωτέρω 
γινόμενα καταχωρίζονται σε πίνακα βαθμολογίας και 
το άθροισμά τους καθορίζει τη σειρά επιτυχίας. Σε πε¬ 
ρίπτωση ισοβαθμίας η σειρά επιτυχίας καθορίζεται με 
κλήρωση, η οποία διενεργείται σε δημόσια συνεδρίαση 
παρουσία των ισοβαθμούντων. 

Άρθρο 10 

Επικύρωση αποτελεσμάτων 

1. Σύμφωνα με τα ανωτέρω αποτελέσματα συντάσ- 
σεται πρακτικό, το οποίο υπογράφουν ο Πρόεδρος και 
τα μέλη της Εξεταστικής Επιτροπής, όλοι οι εξεταστές 
και οι γραμματείς. Σε αυτό επισυνάπτεται και ο πίνακας 
βαθμολογίας, αφού τον υπογράψουν όσοι υπογράφουν 
και το πρακτικό. 

2. Το ανωτέρω πρακτικό και ο πίνακας βαθμολογίας 
των επιτυχόντων αναρτώνται στους ειδικούς για τις 
ανακοινώσεις πίνακες, που τηρούνται στο κεντρικό κα¬ 
τάστημα του Υπουργείου Εξωτερικών, στην Αθήνα. 

Άρθρο 11 

Κατάργηση διατάξεων 

Από τη δημοσίευση του παρόντος διατάγματος κα- 
ταργείται το π.δ. 335/1998 (Α' 224). 

Άρθρο 12 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αευκάδα, 6 Αυγούστου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΑ ΜΠΑΚΟΓΙΑΝΝΗ 

